Årsmelding Harpefoss idrettslag

Styret har i 2018 bestått av

|  |  |  |
| --- | --- | --- |
| Lars Petter Nyhus | Leder | Valgt for leder 1 år |
| Egil Brenden | Nestleder | På valg |
| Miia Touvilla | Styremedlem |  |
| Silje Bjørke | Styremedlem |  |
| Kari Gryttingslien | Styremedlem (ansvar sekretær) |  |
| Helene Amblie Solerød | Styremedlem (ansvar økonomi) | På valg |
| Andreas Paulsen | Styremedlem |  |
| Jo Sæter | Styremedlem |  |
| Ola Morset | Styremedlem | På Valg |

* Revisor: Erik Stenumgaard og Jarleif Haugen
* Valgkomité: Monika Haverstadløkken, Ingrid Gryttingslien og Ingunn Tvete

|  |  |  |
| --- | --- | --- |
| Trimgruppa | Andreas Paulsen | Ikke på valg |
| Ski | Miia Touvilla | Ikke på valg |
| Fotball | Jo Sæter | Ikke på valg |

**Representanter i andre grupper**Idrettsrådet i Sør-Fron, Egil Brenden og Lars Nyhus  
Gålå Idrettsanlegg, Egil Brenden  
 **Økonomi**. Styret hadde i budsjettet for 2018 lagt opp til en stor aktivitet og lagt opp til et relativt stort underskudd. Dette er ikke blitt en realitert. Vi har fått en stor gave fra Sparebank1 som ikke er realisert. Dette skal brukes til et toalettanlegg i Brudalen. I alt viser vårt reviderte budsjett et resultat på kr. 102.519,-

HIL har gitt ekstra bidrag til utbygging Jordalen og applauderer all satsing.

**Medlemsutvikling**: Pr. 01.01.19 har vi 466 medlemmer, 176 personer er under 19 år. Pr. 01.01.18 hadde HIL 492 medlemmer, 191 av disse er under 19 år.

Vi har altså hatt en nedgang på 26 i medlemstall. Dette er familier med voksne barn som ikke lenger ønsker å være medlemmer.

**Møter**: Vi har hatt 7 styremøter og en aktiv bruk av Messenger mellom møter. 12.04/3.5/14.6/30.8/27.9/15.10/10.12

Vi har hatt 3 felles styremøter med SFIL, med 2 for-møter   
I tillegg har vi HIL deltatt på samtlige møter i Idrettsrådet /samarbeidsgruppe vedrørende samarbeid og i egne utvalg for våre idrettsgrener.

Harpefoss Idrettslag har hatt en god aktivitet i året. Aktiviteter vises i de enkelte årsmeldinger

* Ski /Allidrett
* Trim
* Fotball

Viktige aktiviteter vi har hatt som er verd å merke seg er våre årlige og positive tilbud, som:

* Skutein Rett opp – i år med ekstremt raske tider og flere bestetider
* Fronscup i fotball
* Andeløpet i Skurdalsåa.

**Dugnader**: Vi har hatt dugnader som har gitt oss gode bidrag til vår økonomi

* Peer Gynt på Gålå
* Søppelplukking
* Andeløp

Av dugnader som ikke har gitt inntekter i penger er

* Rydding på og rundt Brudalen
* Rydding av stinett
* Deltagelse aktiviteter i Gålå Idrettslanlegg og Jordalen
* Dugnad i Harvoldsmorka, herunder maling og ferdigstilling av Gapahuk

**Arbeidet med tilbud om ny klubb for Sør-Fron**

Årsmøtet i 2016 og 2017 ga oss i oppgave å arbeide med grunnlag for sammenslåing med Sør-Fron idrettslag. På årsmøtet i 2017 var med kun en stemmes overvekt og styret valgte derfor å be om at medlemmer uttalte seg om dette i en SMS. 64 uttalte seg positive til sammenslåing og 24 mot.

72% utgjør mer enn kravet til 2/3 flertall.

Styret har arbeidet mye og målrettet for å få til et godt utgangspunkt for vår bygd og medlemmene våre. Det er lagt ned en svært stor innsats for å beskrive en klubb som vil være bra.

Et samlet styre leverte et grunnlag som de mener vil være til det beste for oss på Harpefoss i framtida, med tanke på aktivitet og barnekull. Arbeidet hadde som formål å sikre Harpefoss sine interesser. Dette mener styret at nå er innfridd.